钦定古今图书集成/历象汇编/庶征典/第068卷 > 后汉
## 钦定古今图书集成/历象汇编/庶征典/第068卷 > 后汉

### 章帝元和三年北岳见黄白气

按《后汉书章帝本纪》。不载　按《宋书符瑞志》。元和三
年正月。车驾北巡。以太牢祠北岳。山。见黄白气。

### 和帝永元十二年有苍白气

按《后汉书和帝本纪》，不载。　按《天文志》，永元十二年
十一月癸酉夜，有苍白气长三丈，起天园东北，指军
市见，积十日。占曰：“兵起十日，期岁。”明年十一月，辽东
鲜卑寇右北平。

永元十六年，紫宫中生白气。

按《后汉书和帝本纪》，不载。　按《天文志》，十六年，“白气
生紫宫中，为丧。”后一年，和帝崩。殇帝即位，一年又崩。

### 顺帝永建三年有白气

按《后汉书。顺帝本纪》。不载　按《古今注》。“永建三年九
月戊寅。有白气广二尺。长十馀丈。从北落师门至斗。”

### 桓帝永兴二年光录勋吏舍壁下夜有青气

按《后汉书。桓帝本纪》，不载。　按《五行志》，“永兴二年四
月丙午，光录勋吏舍壁下夜有青气，得玉钩、玦各一。
钩长七寸二分，周五寸四分，身中皆雕镂，此青祥也。
玉，金类也。七寸二分，商数也。五寸四分，征数也。”商为
臣，征为事，盖为人。臣引决事者不肃，将有祸也。是时
梁冀秉政专恣，后四岁，梁氏诛灭也。

### 灵帝熹平二年白气冲北斗

按《后汉书灵帝本纪》，不载。　按《天文志》，“熹平二年八
月辛未，白气如一匹练，冲北斗第四星。”白气冲北斗
为大战。明年冬，扬州刺史臧旻、丹阳太守陈寅攻盗
贼苴康，斩首数千级。

### 光和元年有黑气堕殿中

按《后汉书灵帝本纪》，光和元年六月丁丑，有黑气堕
所御温德殿庭中。　按《五行志》，光和元年六月丁丑，
有黑气堕北宫温明殿东庭中，黑如车盖，起奋迅身，
五色，有头体，长十馀丈，形貌似龙。上问蔡邕，对曰：“所
谓天投蜺者也。不见足尾，不得称龙。《易传》曰：‘蜺之比
无德，以色亲也’。”《潜潭巴》曰：“虹出后妃阴，胁王者。”又曰：
“五色迭至，照于宫殿，有兵革之事。”《演孔图》曰：“天子外
苦兵威，内夺，臣无忠则天投蜺。变不空生，占不空言。”
先是，立皇后何氏。皇后每斋，当谒祖庙，辄有变异，不
得谒。中平元年，黄巾贼张角等立三十六方，起兵烧
郡国，山东七州处处应角。遣兵外讨角等，内使皇后
二兄为大将统兵。其年，宫车晏驾，皇后摄政，二兄秉
权，谴让帝母永乐后，令自杀。阴呼并州牧董卓欲共
诛中官。中官逆杀大将军，进兵相攻讨，京都战者塞
道。皇太后母子遂为太尉卓等所废黜，皆死。天下之
败，兵先兴于宫省，外延海内，二三十岁，其殃祸起于
何氏？〈按纪作温德殿志作温明殿互异〉

### 中平五年京师有兵气

按《后汉书灵帝本纪》，不载。　按《何进传》：“中平五年，天
下流乱，望气者以为京师当有大兵，两宫流血。司马
许凉说进曰：‘《六韬》有天子将兵，可以威厌四方’。进言
于帝，大发兵，讲武平乐观。”

### 献帝兴平二年十月壬寅夜有赤气贯紫宫

按《后汉书献帝本纪》云云。　按注《献帝春秋》曰：“赤气
广六七尺。东至寅。西至戌也。”

### 建安二十 年西南有黄气直立数丈又有气如从西竟东按后汉书献帝本纪不载 按三国蜀志先主传建

安二十五年，魏文帝称尊号。传闻汉帝见害，先主乃
发丧制服。议郎杨泉侯刘豹等上言：“臣父群未亡时，
言西南数有黄气，直立数丈，见来积年，时时有景云
祥风从璿玑下来应之，此为异瑞。又二十二年中，数
有气如旗，从西竟东，中天而行。《图书》曰：‘必有天子出
其方，宜即帝位，以纂二祖’。”乃即帝位于成都武担之
南。

### 昭烈帝章武二年秭归有黄气见

按《蜀志先主传》：“章武二年六月，黄气见自秭归十馀
里，中广数十丈。”

按《晋书五行志》：“蜀章武二年东伐，二月自秭归进屯
夷道。六月，秭归有黄气见，长十馀里，广数十丈。后逾
旬，备为陆逊所破。近黄祥也。”